CELEX: 32022D1276
Language: sl
Date: 2022-07-21 00:00:00
Title: Sklep Sveta (SZVP) 2022/1276 z dne 21. julija 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

21.7.2022   
               
               
                  SL
               
               
                  Uradni list Evropske unije
               
               
                  L 194/11
               
            
         SKLEP SVETA (SZVP) 2022/1276
         z dne 21. julija 2022
         o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 17. marca 2014 sprejel Sklep 2014/145/SZVP (1).
                  
               
                     (2)
                  
                  
                     Unija še vedno neomajno podpira suverenost in ozemeljsko nedotakljivost Ukrajine ter še naprej obsoja dejanja in politike, ki spodkopavajo ozemeljsko nedotakljivost Ukrajine.
                  
               
                     (3)
                  
                  
                     Sirski režim podpira, tudi vojaško, neizzvano in neupravičeno vojno agresijo Rusije zoper Ukrajino. Svet meni, da bi bilo treba zaradi resnosti razmer na seznam oseb, subjektov in organov, za katere veljajo omejevalni ukrepi, iz Priloge k Sklepu 2014/145/SZVP dodati šest posameznikov in en subjekt, ki so vpleteni v novačenje sirskih plačancev za vojskovanje v Ukrajini skupaj z ruskimi silami.
                  
               
                     (4)
                  
                  
                     Sklep 2014/145/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga k sklepu 2014/145/SZVP se spremeni v skladu s Prilogo k temu sklepu.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 21. julija 2022
            
               
                  Za Svet
               
               
                  predsednik
               
               M. BEK
            
         
         
            (1)  Sklep Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 78, 17.3.2014, str. 16).
      
      
         
            PRILOGA
            Naslednje osebe in subjekt se dodajo na seznam oseb, subjektov in organov iz Priloge k Sklepu 2014/145/SZVP:
            
               Osebe
            
            
               
                            
                        
                        
                           Ime
                        
                        
                           Podatki o istovetnosti
                        
                        
                           Razlogi
                        
                        
                           Datum uvrstitve na seznam
                        
                     
                           „1176.
                        
                        
                           Muhammad AL-SALTI (Muhamad AL-SALTI, Akram Muhammad AL-SALTI, Muhammad SALTI) –محمد السلطي, أكرم السلطي, أكرم محمد السلطي, محمد
                        
                        
                           Državljanstvo: sirsko
                           Funkcija: vrhovni poveljnik palestinske osvobodilne vojske
                           Spol: moški
                        
                        
                           Muhammad AL-SALTI je vrhovni poveljnik palestinske osvobodilne vojske, vpleten v novačenje Palestincev za vojskovanje v Ukrajini na strani Rusije. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.
                        
                        
                           21.7.2022
                        
                     
                           1177.
                        
                        
                           Abu Hani SHAMMOUT (Abu Hani SHAMOUT, Abu SHAMMOUT, Hani SHAMMOUT) – أبو هاني شموط, أبو شموط, هاني شموط
                        
                        
                           Spol: moški
                        
                        
                           Abu Hani SHAMMOUT je nekdanji sirski vojaški častnik in vodja gibanja ‚al-Ahdat al-Omariya‘, ki je skupaj z rusko stranjo odgovoren za novačenje sirskih plačancev iz Yalde, Babile in Beit Sahema, ki ležijo južno od Damaska, za vojskovanje na strani ruskih sil v Libiji in Ukrajini. Skupina Wagner Group ga je neposredno zadolžila za nadzorovanje novačenja veteranov. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.
                        
                        
                           21.7.2022
                        
                     
                           1178.
                        
                        
                           Nabeul AL-ABDULLAH (Nabel AL-ABDULLAH, Nabel AL-ABDALLAH, Nabel ABDALLAH, Nabel ABDULLAH) – نابل عبدالله, نابل العبدالله
                        
                        
                           Funkcija: poveljnik nacionalnih obrambnih sil v mestu Suqaylabiyah
                           Spol: moški
                        
                        
                           Nabeul AL-ABDULLAH je poveljnik nacionalnih obrambnih sil v mestu Suqaylabiyah. Vse od začetka ruske vojne agresije nadzoruje novačenje sirskih plačancev za vojskovanje v Ukrajini na strani Rusije. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.
                        
                        
                           21.7.2022
                        
                     
                           1179.
                        
                        
                           Simon AL WAKIL (Simon WAKIL, Simon Al WAQIL, Simon WAQIL, Simon AL WAKEEL, Simon WAKEEL) – سيمون الوكيل, سيمون
                        
                        
                           Funkcija: poveljnik nacionalnih obrambnih sil v mestu Maharda
                           Spol: moški
                        
                        
                           Simon AL WAKIL je poveljnik nacionalnih obrambnih sil v mestu Maharda (Hama). Neposredno sodeluje s poveljstvom ruskih sil v Siriji in je aktiven posrednik v operacijah novačenja za vojskovanje v Ukrajini na strani Rusije. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.
                        
                        
                           21.7.2022
                        
                     
                           1180.
                        
                        
                           Fawaz Mikhail GERGES – فواز ميخائيل جرجس
                        
                        
                           Funkcija: poslovnež in izvršni direktor družbe Al-Sayyad Company for Guarding and Protection Services
                           Spol: moški
                        
                        
                           Fawaz Mikhail Gerges je direktor Al-Sayyad Company for Guarding and Protection Services Ltd, sirske zasebne varnostne družbe ustanovljene leta 2017, ki jo nadzoruje skupina Wagner Group v Siriji, ki je aktivna pri zaščiti ruskih interesov (fosfati, plin in varovanje naftnih lokacij). Odgovoren je za novačenje plačancev v korist ruskih sil v Libiji in Ukrajini. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.
                        
                        
                           21.7.2022
                        
                     
                           1181.
                        
                        
                           Yasar Hussein IBRAHIM (Yassar Hussein IBRAHIM, Yassar IBRAHIM) – ياسر حسين ابراهيم
                        
                        
                           Državljanstvo: sirsko
                           Datum rojstva: 9.4.1983
                           Kraj rojstva: Damask
                           Spol: moški
                        
                        
                           Yasar Hussein Ibrahim je solastnik družbe Al-Sayyad for Guarding and Protection Services Ltd, sirske zasebne varnostne družbe, ustanovljene leta 2017, ki deluje pod nadzorom skupine Wagner v Siriji in je dejavna na področju zaščite ruskih interesov (fosfati, plin in varovanje naftnih lokacij). Podjetje je dejavno na področju novačenja sirskih plačancev v Libiji in Ukrajini. Zato je Yasar Hussein Ibrahim odgovoren za podpiranje ali izvajanje ukrepov ali politik, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine oziroma stabilnost ali varnost v Ukrajini.
                        
                        
                           21.7.2022“
                        
                     
            
               Subjekti
            
            
               
                            
                        
                        
                           Ime
                        
                        
                           Podatki o istovetnosti
                        
                        
                           Razlogi
                        
                        
                           Datum uvrstitve na seznam
                        
                     
                           „102.
                        
                        
                           Al-Sayyad Company for Guarding and Protection Services Ltd (tudi ‚ISIS Hunters‘) - شركة الصياد لخدمات الحراسة والحماية
                        
                        
                           Datum ustanovitve: 2017
                           Sedež: Al Suqaylabiya (regija Hama)
                        
                        
                           Družba Al-Sayyad Company for Guarding and Protection Services Ltd je sirska zasebna varnostna družba, ustanovljena leta 2017, ki deluje pod nadzorom Wagner Group v Siriji in je dejavna na področju zaščite ruskih interesov (fosfati, plin in varovanje naftnih lokacij). Družba, ki deluje pod imenom „ISIS Hunters“, je dejavna na področju novačenja sirskih plačancev v Libiji in Ukrajini. Zato je odgovorna za podpiranje ali izvajanje ukrepov ali politik, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine oziroma stabilnost ali varnost v Ukrajini.
                        
                        
                           21.7.2022“